Ximan_iyo_xeeb
Xarunta
Cadaado waa caasimadda maamul goboleedka Somaaliyeed ee Ximan & Xeeb. Cadaado waxay soo martay maraxalado kala gadisan, haatana waxay maraysaa heerkeedii ugu sarreeyay. Magaalada Cadaado ayaa ahayd sanadihii ugu dambeeyay magaalooyinka soomaaliya ugu nabdooon, kadib markii dadkeedana ka shaqeeyeen, magaalada waxaa ka furan jaamacado, iskuulo iyo isbitaalo waaweyn oo casri ah. Sidoo kale waxaa ka furan NGO-yo, radio stations, TV IWM. Cadaado waxaa ku yaal Meelo aad iyo aad u qurxoon suuqyo, bacadlayaal aad iyo aad u camiran. Jawiga magaalada Cadaado ayaa had iyo goorba ah mid aan qaboow saa'ida iyo kulayl badan midna aan lahayn, qorraxda ayaa inta badan waxaa ku dahaaran cadar iyo daruuro. Cadaado waa magaalo dalxiiseed waxay leedahay dhir fara badan, ubaxyo iyo baliyo badan oo xiliga roobabka biyo fadhiistaan waxaa kunool dad kor udhaafaya 380,700 waxaa lagu tilmaamaa magaalooyinka ugu kobaca badan soomaaliya. waa magaalo loo tago dalxiiska waxay leedahay goobo badan oo aan la soo koobi karin oo dalxiiska iyo damaashaadka ku haboon sida daaro dheedheer oo dabaqyo Iyo Villa jarmal ah, kaalimo shidaal beeraha nasashada (recreational parks), goobaha macmacaanka iyo fast foodka lagu gado IWM. Sidoo kale, Cadaado waa degmo kamid degmooyinka gobolka Galguduud ee bartamaha Soomaaliya, waa degmo aad u baaxad wayn oo faaftay saaidna u balaaratay kadib burburkii ku habsaday dowladii dhexe ee soomaaliya, waxayna hada ku fadhidaa dhul ka badan 18km2. Sidoo kale magaalada waxaa ku yaala dhismayaal qurxuun oo casri ah waxaana lagu tilmaamaa in ay tahay caasimada gobolada dhexe ee soomaaliya maxaa yeelay waa magaalada ugu weyn uguna bilicda qurxuun si weyn looga yaqaano dhamaan gobolada dhexe iyo waliba dalka Soomaaliya oo dhan. Magaalada Cadaado waa magaalo ay si wada jira oo siman u wada daganyihiin qabaailada Soomaaliya oo dhan Waxaana ku nool dad aad u fara badan oo dhan 105,000 kun oo qof intooda badana ah dad ganacsato Iyo beeraley isugu jira. Degmadaan ganacsigeeda waxuu ku xiranyahay magalaada Muqdisho iyo magaalooyin kale sida Baladwayne, Hargeysa, Galkacyo, Caabudwaaq, Dhabad, Ceelbuur, Hobyo, Ceelhuur, Baxdo, Godinlabe, Xarardheere, Xeraale, Huurshe, jawle, iyo Ceeldheer, kuwaas oo ah kuwa ay inta badan isku xiranyihiin. Sidoo kale, waxaa Caasimada Cadaado ku yaala suuq weyn oo saylad ah oo lagu iibiyo xoolaha loo dhoofiyo dalalka khaliijka carbeed.Waxay kaloo magaaladu leedahay warshado badan sida warshada lsbuunyad firaashka, warshada olomiiniyanka muraayadaha guryaha ee persolka ah, warshada aqalada guryaha furniture-ka, warshada biyaha mooya saxada, ,warshada barafka, warshada hilibka, warshada kaluunka qasacadeysa iyo waliba kuwa kale oo badan. Sidoo kale Caasimada Gobolada dhexe ee Cadaado waxay leedahay garoon diyaaradeed caalami ah oo aad u wayn oo lagu magacaabo {Adado international Airport} garoonkaan oo ah midka ugu baaxada weyn uguna casrisan garoomada gobolada dhexe ee soomaaliya, wuxuuna xaga baaxada Iyo balaarka kala egyahay, garoonka Muqdisho ee Adan Ade international Airport. sidoo kale Caasimada Cadaado waxay leedahay garoomo lagu ciyaaro kubada cagta, kuwaas oo gaaraya ilaa iyo 10 stadium oo lagu dheelo ciyaaraha kala duwan. Caasimada Cadaado waxay ka mid tahay degmooyinka ugu amniga badan dalka Soomaaliya, waa caasimada maamul goboleedka X/Xeeb, waana xaruta gobolka XIMAN. '''